[image: ]LIETUVOS REGBIO FEDERACIJA
Asociacija, Žemaitės g. 6, LT-031 17 Vilnius, tel. +370 622 22900, el. p. info@regbis.lt
Duomenys kaupiami ir saugomi Juridinių asmenų registre, kodas 190773236
SĄŽININGUMO IR KOVOS SU MANIPULIAVIMU SPORTO VARŽYBOMIS DEKLARACIJA
Skirta LRF sportininkams, treneriams, teisėjams, oficialiems asmenims ir kitiems LRF organizuojamų ar administruojamų aukšto meistriškumo sporto varžybų dalyviams.
Aš, žemiau pasirašęs asmuo, patvirtinu, kad esu susipažinęs su Lietuvos regbio federacijos kovos su manipuliavimu aukšto meistriškumo sporto varžybomis prevencijos planu ir LRF Etikos ir drausmės kodeksu. Suprantu savo pareigas ir įsipareigoju:
nemanipuliuoti sporto varžybų eiga, rezultatu ar atskiru įvykiu ir nedalyvauti tokiuose susitarimuose;
nesiūlyti, neprašyti, nepriimti ir neperduoti naudos, susijusios su manipuliavimu sporto varžybomis;
nedalyvauti lažybose ar kituose prognozavimo sandoriuose dėl varžybų, kurioms galiu daryti įtaką;
nenaudoti ir neplatinti viešai neskelbiamos su varžybomis susijusios informacijos, jeigu tai gali sudaryti galimybes manipuliuoti varžybomis;
nedelsdamas pranešti apie pasiūlymą, spaudimą, patikimą įtarimą ar kitą galimą pažeidimą LRF arba Lietuvos antidopingo agentūrai;
nekerštauti ir nedaryti spaudimo asmeniui, kuris sąžiningai praneša apie galimą pažeidimą.
Suprantu, kad pažeidus šiuos įsipareigojimus gali būti taikomos LRF Etikos ir drausmės kodekse, World Rugby dokumentuose ir Lietuvos Respublikos teisės aktuose nustatytos sankcijos.

Pranešimo kontaktas: info@regbis.lt (tema „Konfidencialu – įtarimas dėl manipuliavimo sporto varžybomis“).

